a) ei  b) jah  c) võib-olla  d) oleneb    Mina arvan, et oleneb. Miks? Sest mingil määral inimene muutub nende tõttu, kellega ta koos on. Ja iseenda kaotamine võib olla isegi võimalik. Aga see on kõik suhteline ja oleneb inimesest. Inimese muutmine ja tema mõjutamine ei ole sama. Pole kohe üldse sama. Inimese mõjutamine on pinnapealne. Oma arvamused ja seisukohad jäävad talle ikkagi alles. Kasvõi ainult sügaval sisimas ja selleks, et neist mitte  kunagi rääkida. Aga need on seal. Kui inimest muuta, tuleb muuta kogu tema olemust. Tema mõttemaailma. Tema "südametunnistust". Tema kasvatust. Ja see pole lihtne. Ja ma usun, et tugevamate inimeste puhul on see võimatu. Aga inimene peaks ise ära tundma, millal teda mõjutatakse ja millal muuta tahetakse. Niih, tegelikult tahtsin ma sellest rääkida, kas parimad sõbrad saavad mõjutada inimest olema keegi , kes ta pole. Jällekord, mina ei usu. Sest kui see nii oleks, ei oleks see inimene olnud aus mitte kunagi. Ja  mina olen vist viimane naiivitar, kes ikka veel aususesse, suhtlemisse ja mõtlemisvõimesse usub. Mina, naiivitar, usun, et inimsuhted peavad algama aususest. MItte austusest. See tuleb järgmisena, sest kui suudetakse olla ausad, siis ka austatakse tieneteist. Ja kui inimene tuleb peale pooltteist aastat ja ütleb, et tegelikult ta polegi selline, nagu paistis, vaid teda mõjutati, isegi muudeti, selleks, kes ta ei ole. See ei jäta head varju inimese minevikust. Eriti kui see inimene on tähtis olnud. Naiivitar  sai sellega ühe elu õppetunni võrra rikkamaks. Aga usub endiselt aususesse, võib-olla isegi rohkem kui varem.